Tria el Penedès per a la teva escapada rural » Masies del Penedès\nSi somies amb una escapada rural per trencar amb l’estrès i la rutina del dia a dia, tria el Penedès i deixa’t sorprendre!\nÉs el lloc ideal per a una escapada rural, amb una àmplia oferta d’allotjaments i masies rurals totalment equipades i envoltades d’un paisatge difícil d’oblidar. L’estada en un establiment de l’Associació de Masies del Penedès t’ofereix la possibilitat d’endisar-te en el ritme tranquil de la zona, passejar sense pressa entre pobles carregats d’història i veure com el sol s’amaga rere un mar inabastable de vinyes.\nPlanifica ara la teva escapada rural al Penedès!\nFer una escapada rural al Penedès és triar la pau i harmonia de la terra del vi i el cava, un paisatge de sensacions i olors que ofereix al visitant un ampli ventall d’oportunitats. És gaudir d’un paisatge que es transforma i canvia en cada època de l’any i endinsar-se en el ritme tranquil de la zona, passejant sense pressa entre pobles carregats d’història tot veient com el sol s’amaga rere un mar inabastable de vinyes.\nUna escapada rual en un establiment de l’Associació de Masies del Penedès és el marc ideal per descobrir com els cellers i caves e la zona elaboren els seus productes seguint la tradició de moltes generacions i viatjar al passat vistant construccions medievals o joies del modernisme català.\nLa versatilitat d’aquesta terra la converteix en l’escenari ideal per a una escapada romàntica, en una casa rural amb encant envoltada de vinyes o per gaudir d’un cap de setmana amb un grup d’amics vivint l’enoturisme en primera persona i tastant la millor gastronomia.\nDurant la teva escapada rural, segons l’època de l’any, tindràs l’oportunitat també de participar en les festes populars del Penedès (castellers, els diables, el foc, la música, etc.), mentre descobreixes l’esperit acollidor i obert d’aquesta terra de pas, generosa i i dinàmica.\nTot això i molt més, està al teu abast si fas una escapada rural al Penedès. Utilitza el cercador per conèixer la disponibilitat dels nostres allotjaments i deixa’t seduir pel Penedès. T’esperem!


ARA Edició PEQUECHEF AMB EL TEU Thermomix® TM6. - Noticias Blog - Blog de JORDI CARMONA DIAZ de Thermomix® Tarragona\nHome › Delegación Tarragona › Jordi Carmona Diaz › Noticias Blog › ARA Edició PEQUECHEF AMB EL TEU Thermomix® TM6.\nARA Edició PEQUECHEF AMB EL TEU Thermomix® TM6.\nFins el 10 de Gener, EDICIÓ PEQUECHEF AL 0%\nAQUÍ CUINEM TOTS, ... NENS INCLOSOS !!!!\nI quina millor manera que fer-ho amb la joguina ideal per a ells, ... amb 5 receptes de cuina guiada, ... que ells també s'ho mereixen.\nThermomix® TM6 + Joguina Thermomix® TM5 + accesoris de l'edició\nIncorpora els elements i accessoris de Thermomix® necessaris per crear una experiència de joc real, però totalment segura i divertida.\ngot, tapa, Varoma, cubilet, espàtula i papallona.\nPantalla LCD tàctil per a selecció de manera.\nCook-Key ® amb 5 receptes integrades.\nSelector en forma de roda manejable amb una mà.\nIndicadors LED per mostrar el rang de temperatura seleccionat (per motius de seguretat l'augment de temperatura no és real).\nFuncional i segur\nFunciona amb piles (no incloses). Des de la pantalla LCD tàctil els nens podran seguir els passos necessaris per preparar les seves receptes seleccionant entre les funcions següents:\nIntroducció de temps.\nSelecció de temperatura (simulació, l'augment de temperatura no és real).\nBàscula (simulació, el pes no és real).\nMode pastat i turbo.\nGir a dreta i esquerra.\nReceptes incorporades. 5 saboroses i divertides receptes que els nens podran preparar de forma segura seguint les indicacions de la pantalla LCD:\nBatut de plàtan.\nBatut de xocolata.\nIogurt de maduixa.\nMagdalenes (requereix enfornat posterior).\nXocolata calenta (requereix escalfat posterior)\nA més del Thermomix® TM5 de joguina, l'edició inclou\nDos davantals infantils, un a color verd i un altre en vermell. Aquests davantals de cuina es convertiran en els aliats perfectes per mantenir les taques sota control mentre els petits de la casa es diverteixen cuinant.\nAmb tirant regulable voltant del collo\nConfeccionats amb cotó i polièster d'alta qualitat.\nIncorpora el logotip de Thermomix® brodat en blanc.\nFacil de netejar, apte per al rentat a màquina.\nComposició: 65% polièster, 35% cotó.\nTapet de silicona amb disseny infantil. Fabricat en silicona alimentària d'alta qualitat, aquest tapet facilitarà als nens el maneig i tall de masses perquè elaborar les seves galetes o pastissos preferides.\nAmb superfície antiadherent, no porosa i fàcil de netejar.\nIncorpora indicacions per a la mesura i tall de les diferents masses.\nFàcil de guardar, plegat o enrotllat.\nAmb motius infantils, un disseny exclusiu de Thermomix® .\nSet de 5 tallapastes. Amb la característica forma de galeta de gingebre, aquests 5 peces de colors permetran elaborar galetes de diferents mides. Són fàcils de netejar i es guarden còmodament en un pràctic estoig de plàstic.\nDues gerres de vidre transparent amb tapa i palleta reutilitzable. Per gaudir d'smoothies, batuts i tot tipus de begudes sanes i refrescants.\nSet per decorar. Amb accessoris fàcils d'omplir, d'utilitzar i de netejar, aquest kit despertarà la creativitat dels més petits mentre donen els últims retocs a tots els seus plats o postres.\nQuatre biberons de plàstic alimentari d'alta qualitat, un d'ells llis-tres amb forma de manxa.\nQuatre filtres d'acer inoxidable amb diferents formes per aconseguir diferents acabats.\nQuatre tapes de plàstic en diferents colors.\nUn corró infantil amb anells anivelladors. Gràcies als anells de silicona que incorpora en els seus extrems, aquest rodet permet treballar masses amb diferents gruixos obtenint resultats uniformes.\nReserva el teu demostració:\nReconegut a Convenció Nacional de Vendes Thermomix® 2018 a Estocolm, com a millor NOU agent comercial de la zona Est (Catalunya, València i Balears), Confia-hi tu també.\nI per facilitar-ho més, ... DECIDEIX COM PAGAR-HO.\nTria la formula de pagament que més s'adapta a les teves necessitats\nPAGAMENT ÚNIC de 1.359 € (targeta, transferència o ingrés bancari).\nFINANÇAT AL 0% SENSE COMISSIÓ D'OBERTURA\nentrada de 50€\nOmple el formulari "ET TRUCO GRATIS" o "SOL·LICITA UNA DEMOSTRACIÓ" i et trucaré i informaré sense cap compromís.\nI el millor de tot, ... no te'n penediràs!


Corria la dècada dels 60 i quatre gran talents varen unir les forces: Lou Reed, John Cale, Nico i Andy Warhol. La suma d’aquests genis proporcionà un dels grups més transgressors i brillants de la dècada, la Velvet Underground, a pesar que també aparegueren conflictes continus entre ells que provocaren la divisió del grup ben avaiat (abans d’arribar als 70).\nAndy Warhol aportà la qualitat plàstica (recordem que va ser l’impulsor del Pop-Art i deixà per a la història la cèlebre portada del plàtan que us he deixat com a imatge destacada de l’article); Nico posava la seva peculiar veu en moltes cançons a pesar que Lou Reed no hi estàs gaire d’acord; John Cale les seves dots de composició; i Lou Reed veu, composició, guitarra i lletres. Com és normal amb aquesta suma de valors, el grup liderà la música alternativa de la ciutat de Nova York durant tota la dècada dels 60. Curiosament, però, el seu èxit més enllà de la ciutat dels gratacels va ser més limitat. Diríem que era un grup essencialment “novayorquès”. Això sí, el temps els ha fet justícia i el seu valor ja ha estat reconegut mundialment. De fet, grups com Sonic Youth o Jesus and Mary Chain beuen del seu concepte musical transgressor: melodies pop envoltades de distorsió i renou. Crearen el que coneixem com a “rock noise” (referit a renou).\nUs deix dues cançons que defineixen bé el tarannà del grup. La primera és una balada marca de la casa amb lletra amorosa feta al seu estil.\nI la segona més mogudeta, un bon exemple de rock noise amb renou i distorsió propis de la Velvet i que marcaren tendència:\nAquest article s'ha catalogat com a Música i s'ha etiquetat amb cançó, Lou Reed, Velvet Underground per Pau Quina Jaume representant null. Afegeix a les adreces d'interès l'enllaç.


L'entitat explica que l'operació generarà un resultat estimat en l'exercici de 23 milions d'euros\n2 min. Barcelona 05/08/2019 11:19\n651x366 La seu del Banc Sabadell, al centre de Barcelona. / FRANCESC MELCION La seu del Banc Sabadell, al centre de Barcelona. / FRANCESC MELCION\nEl Banc Sabadell ha venut la promotora immobiliària Solvia Desarrollos Inmobiliarios (SDIN) i diversos actius (sobretot sòls per a promocions urbanístiques) al fons Oaktree per 882 milions d'euros. Aquesta és una societat que Sabadell va separar de Solvia, deixant-la al marge de la venda de la companyia de serveis immobiliaris al grup Intrum.\nEn un fet rellevant emès al supervisor del mercat espanyol, la CNMV, l'entitat explica que l'operació generarà un resultat estimat en l'exercici de 23 milions d'euros nets. El tancament de l'operació està condicionat a l'obtenció de les autoritzacions pertinents, segons explica el banc.\nEl moviment confirma l'interès de l'entitat bancària per desfer-se del totxo que encara arrossega. Just amb aquesta intenció, el febrer de l'any passat va obrir una espècie de subhasta per vendre la seva filial immobiliària, l'esmentada SDIN. L'operació es plantejava només un mes i mig després que el banc es vengués el 80% de Solvia, el seu 'servicer' immobiliari (societat de gestió d'actius), a l'empresa de gestió sueca Intrum per més de 300 milions d'euros.\nLa intenció era tancar-ho el primer semestre d'aquest any. Finalment, segons avançava 'Expansión' ahir la nit, després de llargues negociacions l'entitat bancària va tancar la transacció dissabte a la nit.


Tinc pols a les sabates: 2013\nAnem per set.\nPublicado por eva en 9:16 2 comentarios\nEtiquetas: família, Lluc, mare\nAixí de bé ens ho hem passat al Delta de l'Ebre\nPublicado por eva en 13:14 2 comentarios\nEtiquetas: Delta de l'Ebre, família, fotografies, mare, Nil, platja, vacances\nEl Brigada Bevilaqua, Vila, de la Guàrdia Civil, dels que s'encarreguen de les investigacions d'homicidis, dels que van de paisà, s'emporta el seu equip habitual a investigar un assassinat a La Rioja. El mort és un guàrdia civil retirat: l'antic mestre de Vila, quan era jove, i servien els dos a Barcelona. Els indicis de la investigació apunten que el guàrdia retirat tenia tractes amb negocis tèrbols, i que caldrà visitar Barcelona i rodalies, i concretament el Baix Llobregat, i més concretament alguns prostíbuls de Castelldefels. Així acaben tres guàrdies civils de Madrid donant voltes pel Baix Llobregat, intentant coordinar-se amb els Mossos d'Esquadra, amb el Servei d'Afers Interns de la Guàrdia Civil, amb la comandància de Barcelona, amb els equips i la jutgessa que porta el cas a La Rioja i amb la seva pròpia oficina a Madrid.\nJust el cap de setmana vaig acabar de devorar aquest llibre, que m'havien regalat per Reis. L'autor, Lorenzo Silva, és de Madrid, i pel que he sentit a dir, viu al Baix Llobregat. El que és segur, és que el Baix Llobregat el coneix una mica...\nL'he trobat una història absorbent i interessant, sense sortir de ser una típica història de novel·la de policies, i els personatges, els tres guàrdies civils, molt ben treballats, que es complementen entre ells i aporten a la història aquell punt de relacions personals que sempre amenitza la investigació. Sé que l'autor té altres novel·les amb els mateixos personatges, i ja tinc ganes de llegir-ne alguna. En algun moment els diàlegs i els personatges m'han resultat un punt increïbles: algú es pot creure que un guàrdia civil li diu a un altre que un determinat procediment legal que se li fa pesat és "un proceso plúmbeo por el que hay que pasar"? Però un cop et fas a la manera de parlar, acaba resultant entranyable.\nI segur que ha tingut una influència important l'escenari dels fets: Castelldefels i el Baix Llobregat, que ha estat casa meva molts anys, i la manera com està encaixada la història en aquesta zona de Catalunya, que només pots apreciar i explicar si te l'estimes com ens l'estimem els que ens sentim hi sentim arrelats.\nPublicado por eva en 15:00 1 comentarios\nEtiquetas: Castelldefels, llibres, novel·la negra\nPublicado por eva en 12:01 0 comentarios\nPublicado por eva en 15:23 1 comentarios\nEtiquetas: llibres, novel·la negra, ressenya\nPublicado por eva en 8:43 2 comentarios\nEtiquetas: Barcelona, llibres, passejos, Sant Jordi\nFa molts mesos que la meva capacitat lectora havia estat segrestada per la saga (incacabada) Cançó de gel i foc, de George R.R. Martin. Fa unes setmanes que vaig acabar el cinquè volum (el darrer que s'ha publicat fins ara), i amb aquesta entrada intento revifar el blog de les lectores d'A la vora del foc.\nI ara giro els ulls cap a la prestatgeria, i exclamo: quanta feina acumulada!\nPublicado por eva en 11:45 1 comentarios\nEtiquetas: blog, llibres\nSí, és per això!\n(Al parc, una nena d'uns quatre o cinc anys seu a terra, i el Nil s'hi acosta i s'asseu al costat d'ella, i la saluda amb la maneta)\nNil: Ah! Oh! (mou la mà com a salutació)\nNena: Com es diu?\nEva: Es diu Nil.\nNena: (dubta) Ah... És molt petita?\nEva: És un nen!\nNena: Ah, vale! És per això, oi, que li has posat nom de nen?\nPublicado por eva en 11:39 1 comentarios\nEtiquetas: mare, Nil, parc\nAprofitant les vacances de Nadal vam escapar-nos a Sant Llorenç del Munt un matí. En sortir del cotxe al Coll d'Estenalles... un fred que pela! Però som molt valents. Ben tapats i abrigats vam pujar fins al Montcau, envoltats de boira i amb molt de vent, i al cim no vam tenir nassos ni de parar a fer una foto del cim tots tres.\nTot baixant, el temps va millorar i ens vam animar a fer un trosset del camí que va fins a la Mola. Ens vam aturar a menjar uns entrepans, i el Nil va córrer una estona ensopegant amb casi totes les pedres que va poder. Quan vam arribar al desviament cap als Òbits, vam deixar el camí per visitar les baumes, i llavors ja vam fer el camí de tornada fins al cotxe, amb el Nil ben adormit a l'esquena.\nEl Nil és el millor dormidor de muntanyes que conec!!!\nPublicado por eva en 9:56 0 comentarios\nEtiquetas: família, mare, muntanya, nadal, Nil, Sant Llorenç del Munt, Vallès


Benedicció massiva de matrimonis i rifles en una església dels Estats Units\nUnes 250 parelles omplen de gom a gom el temple de Filadèlfia exhibint les seves armes\n2 min. Newfoundland 01/03/2018 09:58\n651x366 Els sacerdots a l'altar amb els seus rifles durant la cerimònia de benedicció. / Eduardo Muñoz / Reuters Els sacerdots a l'altar amb els seus rifles durant la cerimònia de benedicció. / Eduardo Muñoz / Reuters\nUnes 250 parelles armades amb rifles automàtics i pistoles van deixar petita l'església de la Unificació de Pennsilvània per beneir els seus matrimonis i les seves armes. La cerimònia arriba setmanes després del tiroteig en un institut de Florida, on un exalumne va matar 17 estudiants. A la cerimònia es van van referir als rifles com a "barres de ferro" que haurien pogut impedir la massacre.\n540x306 Alguns dels participants amb corones fetes de bales. / Eduardo Muñoz / Reuters Alguns dels participants amb corones fetes de bales. / Eduardo Muñoz / Reuters\nLes dones vestides de blanc i els homes vestits de fosc agafaven les armes -descarregades a petició dels organitzadors- i omplien l'església, en una zona rural al nord de Filadèlfia. Molts celebrants portaven corones, algunes de bales, mentre que els sacerdots de l'església vestien roba blanca i rosa brillant i exhibien les armes a l'altar. Els alumnes d'una escola de primària propera a l'església van ser desallotjats.\n540x306 Uns 250 matrimonis ambl es seves armes van participar a la cerimònia de benedicció / Eduardo Muñoz / Reuters Uns 250 matrimonis ambl es seves armes van participar a la cerimònia de benedicció / Eduardo Muñoz / Reuters\nEl reverend Hyung Jin 'Sean' Moon, líder de l'església després de la mort del seu pare i fundador, el reverend Sun Myung Moon, va beneir unes 250 parelles al servei. Moon va dir en un comunicat que el personal de l'escola de Florida havia d'haver estat armat, una opció que el president, Donald Trump, ha dit que s'hauria d'explorar a escala nacional i que els sindicats de professors han criticat.\n540x306 Una dona amb un rifle daurat oficiant la cerimònia. / Eduardo Muñoz / Reuters Una dona amb un rifle daurat oficiant la cerimònia. / Eduardo Muñoz / Reuters\n"Cadascun de nosaltres està cridat a utilitzar el poder de la 'vareta de ferro', no per armar-se o oprimir com s'ha fet en els regnes satànics d'aquest món, sinó per protegir els fills de Déu", va dir, citant el 'Llibre de l'Apocalipsi' de la Bíblia.\n"Si l'entrenador de futbol que es precipitava a l'edifici per defensar els estudiants del tirador amb el seu propi cos hagués pogut portar una arma de foc, moltes vides, inclosa la seva, s'haurien pogut salvar", va dir Moon.


Per què els García s'han fet sobiranistes? - Notícies Societat - Notícies Societat - e-notícies\nSocietat · 27 de Juny de 2013. 21:47h.\nEls greuges comparatius entre Catalunya i Espanya\nJordi Piqué, membre del Cercle Català de Negocis (CCN), ha produït un vídeo per explicar els beneficis de la independència. Per fer-ho posa l'exemple d'una família castellana de Santa Coloma de Gramenet que després d'uns viatges a Madrid, Andalusia i el País Basc s'adonen que Catalunya pateix una situació "injusta".\nEl vídeo, íntegrament narrat en castellà per Piqué, s'adreça a gent poc propera al sobiranisme. És per això que fa servir la família García, els quals recorda que porten "el cognom més utilitzat a Catalunya".\nEl pare, en Raúl, decideix viatjar a Madrid per saber per què la seva empresa està pensant de traslladar-se allà. "Va tornar totalment al·lucinat", comenta abans d'explicar que en els darrers "20 anys s'han construït 800 km d'autovies a Madrid mentre que només 20 al voltant de Barcelona".\nTambé calcula el cost en peatges dels trajectes entre Madrid i Santander, Alacant i Saragossa i el mateix càlcul sortint des de Barcelona. Mentre en el primer cas és "zero euros" en el segon viatjar fins Alacant costa "73 euros, fins a Saragossa 51 euros i fins a Santander 112 euros".\nEn Raúl, segons el vídeo, s'adona que és normal que l'empresa de transports, de la qual ha estat acomiadat, s'hagi traslladat a la capital d'Espanya perquè fer aquests tres trajectes "un cop per setmana suposa 13.000 euros l'any, el mateix que cobra un mileurista".\nDesprés, comenta que Espanya és "el segon país al món en quilòmetres d'AVE després de la Xina", malgrat que és molt més petit i té molta menys població. A més, "des de Madrid hi ha trajectes directes" a la majoria de ciutats espanyoles mentre que des de Barcelona només es pot viatjar en trajecte directe fins la capital d'Espanya.\nUn any després d'aquest viatge, la família decideix anar al poble de la mare, la Patrícia, "que és l'única que porta un sou a casa". Allà veuen que "la meitat són funcionaris i l'altra meitat viuen del PER". Això, explica, no pot passar a Catalunya perquè "és la comunitat que en té menys amb poc més del 9%" mentre a d'altres com Extremadura hi ha més del 20% de la població treballant a l'administració pública. D'altra banda, comenta que tot i que els estudiants catalans són el 17% del conjunt de l'Estat "només reben el 8% de les beques" que atorga el Govern espanyol.\nEl tercer viatge el fan al nord, a Galícia, on "la vida és més barata" i el País Basc, on "hi ha més feina". En aquest darrer cas cita que al 2011 a la comunitat basca "hi havia 12,6% d'atur i a Catalunya un 23,94%".\nEl raonament és que el govern basc "inverteix gairebé el 100% dels impostos" dels seus ciutadans en la comunitat gràcies al concert econòmic. Tot seguit posa l'exemple que de 115 euros d'impostos d'un català el govern espanyol se'n queda 110 i el català 5. Després, d'aquests 110 euros, "en tornen 55". "Com que no n'hi ha prou s'han de fer retallades", argumenta.\nPiqué parla també de les balances fiscals i recorda que anualment l'Estat es queda "16.500 milions que no tornen mai". "Això és com si cada dia sortís un tren cap a Madrid amb 45 milions d'euros i torna buit", afegeix. També utilitza dades històriques per comentar que "Espanya ha fet fallida 23 vegades i va ser el primer estat modern a fer-ho".\nLa independència, segons el vídeo, suposaria, entre moltes coses, tenir millor qualitat de vida i riquesa i evitar "que s'hagi d'emigrar". Per tot plegat, ja en un futur i en una Catalunya independent, la família García ha millorat molt.\nLa filla gran, que no trobava feina, "treballa a les noves oficines de Vodafone Catalunya". La petita està estudiant a la universitat "amb una beca i continua sortint amb un noi de Sevilla". "En Raúl és feliç perquè torna a tenir feina com a mecànic de camions perquè amb el corredor mediterrani moltes empreses s'han tornat a instal·lar a Catalunya". I la mare "va prendre la millor decisió votant sí al referèndum perquè ara la relació Catalunya-Espanya és millor que mai".\n#75 BEJOTA, bcn, 30/06/2013 - 19:59\nEl número de ximples ,és molt alt.Ja ho va dir el rei Salomón.\nA quí preteneu enganyar ?\n#74 BEJOTA, bcn, 30/06/2013 - 19:56\nESO ,YA LO VEREMOS TARDE O PRONTO.LA GENTE -SIEMPRE HAY EXCEPCIONES -SABE QUE EN CATALUNYA ,SE LES HA NINGUNEADO ,MENOSTRECIADO E INSULTADO(XARNEGOS).\n#74.1 Pope, Barcelona, 30/06/2013 - 21:04\nNo hi ha res pitjor que un manipulador resentit que viu a Barcelona. Quina llàstima em fas. Destila el teu odi, et sentiràs millor.\n#73 Terraxa, Terrassa, 30/06/2013 - 12:14\nNo agradarà la forma , però el contingut és VERITAT.\nA part de les autovies, hi ha el tema dels trens de rodalies, les inversions que aquí es realitzen sempre en un 70% en comptes de la seva totalitat, i moltes altres coses. Aquí només som els primers en inspeccions fiscals.\n#72 GARCIA, barcelones y español, 30/06/2013 - 10:07\nhace tiempo que deje de ver el nodo de tv3 y sus manipulaciones y pastoreos de metes debiles en el odio y la hispanofobia ,y es escuchar alguno y te das cuenta que estas viendo un loro que repite todas manipulaciones e intoxicaciones del nodo , beeee beeee beee ,\n#72.1 LOPEZ, Barcelona, 30/06/2013 - 21:09\nBarcelonès i català.\n#71 Kropotkin- Ahora harto de la Cataluña franquista, Vic, 29/06/2013 - 20:53\nTiene cojones que durante el franquismo recibiera todos las pecherías de los labradores castellanos que iban con carros y galera, esos paletos nunca se quejaban que su sudor y su dinero era robado por el estado franquista para poner la industria en Cataluña.\nCon Franco se vivía mejo. juas juas\n#71.1 Pope, Barcelona, 30/06/2013 - 21:06


Un expert fa un recorregut pels més de mil anys d'existència dels samurais - FÒRUM.ad\nUn expert fa un recorregut pels més de mil anys d’existència dels samurais\nEl 16/05/17 20:59\n‘Una història de samurais, amb H majúscula’ repassa el mite d’aquest tipus de guerrers japonesos. Aquesta és l’última de les conferències del cicle Geografies, dedicat a la cultura japonesa, i ha anat a càrrec de l’investigador i professor de la Universitat Pompeu Fabra i expert de la història japonesa premoderna, Jonathan Lopez-Vera.\nAquest dimarts s’ha celebrat a Ordino l’última de les conferències del cicle Geografies, dedicat a la cultura japonesa. El ponent d”Una història de samurais, amb H majúscula’ és un expert en el país nipó. Jonathan Lopez-Vera és investigador i professor de la Universitat Pompeu Fabra, expert de la història japonesa premoderna, autor del blog www.historiajaponesa.com i del llibre ‘Historia de los samurais’.\nL’interès de Lopez-Vera pels samurais va començar quan tenia 13 anys arran d’una sèrie televisiva. Precisament, aquesta sèrie televisiva retratava una visió dels samurais, la del mite i la llegenda, que l’historiador no rebutja, però considera que s’ha de complementar amb el coneixement de la història real.\nA través d’aquesta conferència, amb un to divulgatiu i distès, el professor intenta fer arribar la història dels samurais a un públic general que no necessàriament tingui coneixements previs sobre la temàtica. Lopez-Vega repassa els més de mil anys d’existència dels samurais, centrant-se sobretot en el seu origen i la seva desaparició.\nEl conferenciant ha celebrat que s’hagi dedicat aquesta primera edició de Geografies al Japó i ha valorat molt positivament el nivell dels convidats, com ara la professora Shigeko Suzuki. Al cicle encara li queden tres sessions de cinema japonès i dos tallers abans de finalitzar el dia 21 de maig.\nNotícia Anterior: Una taula rodona analitzarà aquest dimecres els problemes de les persones LGBTIQ\nSegüent Notícia: Accident a Andorra la Vella amb quatre vehicles implicats i tres ferits


SEAT bat el rècord de vendes en el primer semestre del 2018\nLa companyia automobilística lliura 289.900 vehicles a tot el món i completa els millors primers sis mesos de la història\nSEAT ha tancat el primer semestre de l'any amb la xifra més gran de vendes en la història de la marca. En els primers sis mesos de 2018, els lliuraments mundials del fabricant automobilístic han crescut un 17,6% fins a aconseguir un volum total de 289.900 vehicles (2017: 246.500). Aquesta xifra suposa un increment de més de 43.000 cotxes respecte al primer semestre de 2017 i trenca el rècord de l'any 2000 (278.500).\nAl juny, SEAT ha venut de nou més de 50.000 vehicles en un mes (51.400), un 13,7% més que en el mateix període de 2017 (45.200). Aquesta xifra també representa el millor juny en la història de SEAT i supera la xifra aconseguida l'any 2000 (48.900 unitats).\nSegons Wayne Griffiths, vicepresident Comercial de SEAT, “en el primer semestre de 2018 hem accelerat el creixement per sobre de les nostres expectatives inicials. Després de créixer gairebé un 15% en 2017, aquest any estem superant aquesta xifra gràcies a l'impuls del nou Arona. També tenim confiança en la segona part de l'any, durant la qual llançarem el CUPRA Ateca i el SEAT Tarraco, que ampliaran la gamma i ens permetran arribar a nous clients. No obstant això, també haurem d'afrontar, com tots els fabricants, els possibles efectes de la nova norma d'homologació WLTP.”\nEntre gener i juny, les vendes de SEAT han crescut gràcies als excel·lents resultats als principals països europeus, amb increments de dos dígits en tots ells. Espanya lidera els lliuraments de SEAT amb 62.200 cotxes (+14,9%) i és la marca que encapçala la llista de matriculacions i de models, amb el León i l'Eivissa. Alemanya creix encara més i és el segon comprat amb 57.200 vehicles comercialitzats (+17,7%), mentre que el Regne Unit avança més d'un 20% (35.900; +21,7%), és el tercer país on SEAT ven més cotxes i bat, a més, el rècord històric de vendes en el primer semestre assolit l'any passat (29.500 cotxes). França (15.800; +18,7%), on SEAT aconsegueix el millor registre en un primer semestre des de 2011, i Itàlia (12.800; +21,6%), que aconsegueix el major resultat des de 2009, completen el top five de mercats de la marca amb creixements molt elevats.\nA més, SEAT avança en la resta de principals països europeus. Entre ells, destaquen Àustria (11.700; +23,0%), on SEAT és la tercera marca més venuda i ha completat el millor primer semestre de la història, Bèlgica (6.200; +43,9%), Portugal (5.700; +18,1%) i els Països Baixos (5.100; +27,6%). El creixement també aconsegueix a altres països fora d'Europa, com Algèria, on les vendes de SEAT s'han mutiplicat per 11 en el primer semestre (11.400 cotxes; 1.000 en el primer semestre de 2017) gràcies al nou Eivissa assemblat en la planta algeriana de Relizane.\nSEAT llançarà dos nous models al mercat en el segon semestre d'aquest any. El 18 de setembre es desvetllarà el nou Tarraco, que completarà la família de SUV de SEAT, que ara formen l'Arona i l’Ateca. El Tarraco, el nom en llatí de la ciutat de Tarragona, va ser triat per votació popular pels més 140.000 seguidors que van participar en la fase final del concurs #SEATbuscaNombre.\nAl Tarraco se li afegiran dues novetats més: el CUPRA Ateca, el primer nou model de la marca CUPRA, i l'Arona TGI, el primer SUV al mercat impulsat per gas natural comprimit. La versió més sostenible de l'Arona se sumarà, en les últimes setmanes de l'any, a la gamma GNC de SEAT, que ja formen el Mii, l'Eivissa i el León.


Wert reconeix que la LAPAO és català – VilaWeb - La Franja\nWert reconeix que la LAPAO és català – VilaWeb.\n‘La LAPAO no és res’, ha dit el ministre d’Educació espanyol, que considera la polèmica ‘un fals problema’\nEl ministre d’Educació i Cultura, José Ignacio Wert, considera que la LAPAO és ‘res’. En una entrevista a Catalunya Ràdio, Wert ha dit, sobre el nom que el govern de l’Aragó, del PP, ha imposat al català de la Franja, que s’ha creat un ‘fals problema que ha sortit de mare’. Ha dit que volia ser respectuós amb la decisió del govern de l’Aragó perquè es tractava d’una ‘qüestió de legislació autonòmica’. ‘No em fiquin en embolics amb l’Aragó, que només em faltaria això’, ha dit primer el ministre. Però després, preguntat sobre com s’hauria d’anomenar, dit: ‘Tradicionalment s’ha anomenat llengua de la Franja o català’.\nMalgrat això, considera que el govern de l’Aragó només ha volgut traçar un mapa de prevalència lingüística per especificar que la Franja ‘és un dels bressols del català’. Al seu entendre, s’ha volgut fer constar que hi ha un conjunt de modalitats específiques.\n‘A les corts generals de la corona s’hi parlava català!’\nLa Franja es rebel·la contra el LAPAO\nWert sobre la LAPAO\nWert justifica la decisió de l’Aragó sobre la LAPAO


ALERTA ✅ Rocío Carrasco encén totes les alarmes\nUna íntima amiga ha assegurat que «no ho està passant gens bé»\nper Beatriz Paricio Cabañas divendres, 17 de gener 2020 - 15:52h\nTot i la reaparició del seu exmarit Antonio David Flores com a concursant de 'GH VIP7' i amb la seva filla Rocío Flores a plató defensant-lo, es continua sense saber res de la vida de Rocío Carrasco, qui va decidir allunyar-se de la vida pública.\nRocío no va dubtar en fer declaracions sobre la nul·la relació que manté amb la seva mare quan assistia a les diverses gales del reality de Telecinco per defensar el seu pare. Unes declaracions que van fer que es disparessin els rumors sobre els motius d'aquesta mala relació entre mare i filla. No obstant això, tant Carrasco com el seu marit, Fidel Albiac, han mantingut el silenci més absolut.\nPreocupats per l'estat de salut de Rocío Carrasco\nTot aquest seguit de desagradables situacions han fet cada cop més evident que Rocío Carrasco no ho està passant gens bé. Tot i els continus atacs ha preferit mantenir sempre silenci i discreció però gent propera a ella ha decidit sortir en defensa seva i explicar com es troba després de tornar a ser un dels temes centrals de la premsa del cor.\nLa filla de María Teresa Campos i íntima amiga de Carrasco, Carmen Borrego, va explicar la preocupació que li provoca la situació que està vivint Rociíto en una revista a la revista 'Lecturas'. Carmen confessava que Rocío «està patint molt» i fins i tot pateix per la seva salut: «No pateixo per la seva integritat física, però sí que ho faig per la seva salut». Tot seguit afegia que Antonio David no és l'únic que ha estat medicat, «Rocío també i està molt malament i sembla que això no es té en compte» i assenyalava que «s'ha de tenir una mica de caritat. No hi ha caritat amb Rocío».\nLa filla de María Teresa Campos no ha dubtat en assenyalar Antonio David com el principal culpable del deteriorament de salut que està patint la seva amiga i ha afirmat que l'exguàrdia civil «s'alegra de tot el dolent que ens passa».\nLa imatge que deixa al descobert una gran mentida de ‘Sálvame’\nNou escàndol de Froilà: enxampat enfrontant-se a periodistes al carrer\nAtenció: Canvis importants en la salut d'Álex Lequio\nTelecinco Rocío Carrasco Carmen Borrego


Constitució Espanyola | Senat d’Espanya\nXIV LEGISLATURA 25 JUNY 2022\nÚltima revisió 19/02/2021\nAprovada per les Corts Generals en sessions plenàries del Congrés dels Diputats i del Senat celebrades el 31 d’octubre de 1978, ratificada pel poble espanyol en referèndum de 6 de desembre de 1978 i sancionada per S.M. el Rei davant les Corts el 27 de desembre del mateix any (Boletín Oficial do Estado nº 311, de 29 de decembro de 1978).\nReforma de l’article 13, apartat 2, aprovada per les Corts Generals en sessions plenàries del Congrés dels Diputats i del Senat, del 22 i el 30 de juliol del 1992, respectivament, i sancionada per S.M. el Rei el 27 d’agost del 1992 (Butlletí Oficial de l’Estat núm. 207, del 28 d’agost del 1992).\nReforma del l’article 135, aprovada per les Corts Generals en sessions plenàries del Congrés dels Diputats i del Senat, del 2 i el 7 de setembre del 2011, respectivament, i sancionada per S.M. el Rei el 27 de setembre del 2011 (Butlletí Oficial de l’Estat núm. 233, del 27 de setembre del 2011).\nFiltre per índexs.\nÍndex sistemàticOpció seleccionada\nTÍTOL PRELIMINAR (arts. 1 a 9)\nTÍTOL I. Dels drets i dels deures fonamentals (art. 10)\nCAPÍTOL PRIMER. Dels espanyols i dels estrangers (arts. 11 a 13)\nCAPÍTOL SEGON. Drets i llibertats (art.14)\nSecció 1ª. Dels drets fonamentals i de les llibertats públiques (arts. 15 a 29)\nSecció 2ª. Dels drets i dels deures dels ciutadans (arts. 30 a 38)\nCAPÍTOL TERCER. Dels principis rectors de la política social i econòmica (arts. 39 a 52)\nCAPÍTOL QUART. De les garanties de les llibertats i drets fonamentals (arts. 53 i 54)\nCAPÍTOL CINQUÈ. De la suspensió dels drets i de les llibertats (art. 55)\nTÍTOL II. De la Corona (arts. 56 a 65)\nCAPÍTOL PRIMER. De les Cambres (arts. 66 a 80)\nCAPÍTOL SEGON. De l'elaboració de les lleis (arts. 81 a 92)\nCAPÍTOL TERCER. Dels Tractats Internacionals (arts. 93 a 96)\nTÍTOL IV. Del Govern i de l'Administració (arts. 97 a 107)\nTÍTOL V. De les relacions entre el Govern i les Corts Generals (arts. 108 a 116)\nTÍTOL VI. Del Poder Judicial (arts. 117 a 127)\nTÍTOL VII. Economia i Finances (arts. 128 a 136)\nCAPÍTOL PRIMER. Principis generals (arts. 137 a 139)\nCAPÍTOL SEGON. De l'Administració Local (arts. 140 a 142)\nCAPÍTOL TERCER. De les Comunitats Autònomes (arts. 143 a 158)\nTÍTOL IX. Del Tribunal Constitucional (arts. 159 a 165)\nTÍTOL X. De la reforma constitucional (arts. 166 a 169)\nDISPOSICIONS ADDICIONALS (primera a quarta)\nDISPOSICIONS TRANSITÒRIES (primera a novena)


Èxit d'assistència al curs de xarxes socials aplicades a empreses - Altea Digital\nÈxit d’assistència al curs de xarxes socials aplicades a empreses\nAhir finalitzava el curs de “Xarxes Socials aplicades a l’empresa”, organitzat per la regidoria de Comerç, que va donar començament el passat dilluns 9 d’abril i la durada era de 12 hores distribuïdes en sis sessions. Aquest curs, dirigit a tots els comerços i empreses del municipi de Altea, ha estat impartit per Sergio Magán, formador en xarxes socials i Social Media Manager.\nL’avaluació del curs, per part de les persones participants, ha estat excel·lent i han valorat positivament el contingut i l’explicació del mateix per part del formador Sergio Magán, qui ha manifestat que “em sent molt satisfet amb la realització d’aquest curs per l’interès que han mostrat les persones participants que han reflectit el que s’ha après en els seus pròpies xarxes socials des del primer dia “. “A més les faltes d’assistències han estat insignificants, assistint i finalitzant el curs la totalitat de les persones inscrites”; ha afegit Magán.\nPer a la responsable de Comerç, Anna Alvado, “la realització d’aquest curs ha estat tot un èxit, com ens han fet saber les persones que han participat, tant pel contingut del mateix, com per les pràctiques realitzades. Des del departament ens congratula veure l’interès que han mostrat les persones assistents des del primer dia, es reflecteix en una assistència massiva durant totes les sessions “. “Agraïsc la participació de les i els integrants de l’associació local de comerciants, Alcea, així com també la de la resta d’assistents”; ha comentat la responsable municipal de Comerç.\nAlvado ha conclòs avançant que “vist l’interès mostrat pel sector empresarial d’Altea en aquest matèria, des de la Regidoria de Comerç hem sol·licitat al formador una enquesta entre les persones participants per a poder continuar perfeccionant aquesta formació amb la realització de més cursos”


El Parlament constitueix dimecres una ponència per eliminar l'aforament dels diputats i càrrecs del Govern\ndissabte, 6 de juny de 2020 19:29h\nBalears » Balears\n11 febrer 2018\n#aforamentEstat d'AutonomiaMés per MenorcaParlamentaforament\nEl Parlament constitueix dimecres una ponència per eliminar l'aforament dels diputats i càrrecs del Govern.\nTweet 0 Whatsapp\nPrintMás grandeMás grande\nEl pròxim dimecres dia 14 es constituirà una ponència per a la reforma de l'Estatut d'Autonomia de les Illes Balears. L'objectiu és eliminar del text l'aforament dels diputats balears. Tot plegat, a proposta de MÉS per Menorca, qui va aconseguir que s'aprovàs una Proposició no de llei (PNL) el mes de setembre que ho demanava.\nTal com ha explicat la formació ecosobiranista, la proposta de resolució de la PNL aprovada diu: «el Parlament de les Illes Balears acorda crear una ponència per tal d'estudiar i proposar un text de modificació de l'Estatut d'Autonomia, d'acord amb el que preveu l'article 139 de l'Estatut d'Autonomia de les Illes Balears, que suprimeixi el règim d'aforament dels diputats i membres del Govern de les Illes Balears, i que afecta als articles 44.1., 56.7. i 57.5. de la Llei Orgànica 1/2007, de 28 de febrer, de reforma de l'Estatut d'Autonomia de les Illes Balears».\nL'aforament –que no s'ha de confondre amb la immunitat- és una situació jurídica segons la qual «determinades persones pel càrrec que ocupen o per la funció que exerceixen no són jutjades pels tribunals de primera instància sinó pels tribunals superiors, com el Tribunal Suprem, o pels Tribunals Superiors de Justícia de les Comunitats Autònomes». En aquest sentit, MÉS per Menorca presentarà a la ponència una Proposta de llei amb els canvis necessaris que s'han de fer a l'Estatut per agilitzar l'eliminació de l'aforament.\n» El contingut dels comentaris és l'opinió dels usuaris o internautes, no de setmanarisoller.cat\n» setmanarisoller.cat es reserva el dret d'eliminar qualsevol comentari inapropiat.\nPortada en paper\nSetmanari Sóller - Tel.: 971 634633 / 971 634726 - Fax: 971 634589 - E-mail: redaccio@setmanarisoller.cat\nWebs del grup serra\nMenorca · Es diari


Notícies – Pàgina 353 – BÉTERA – toda la información del Bétera, Valencia\nObert des d’aquest dimarts el termini de sol·licitud del Bo Viatge Comunitat Valenciana\nComunitat Valenciana, inicio, Notícies, Oci i CulturaBy c.sorli 21 de octubre de 2020\nDes d’ahir dimarts, 20 d’octubre, està obert el termini de sol·licitud del Bo Viatge Comunitat Valenciana. De moment, el bo està en actiu únicament per a viatjar entre el 20 d’octubre i el 31 de desembre de 2020. En 2021 s’obriran 2 terminis més per a sol·licitar el Bo Viatge CV i utilitzar-lo per a viatjar…\nEl ministre de Sanitat anuncia que Espanya rebrà al desembre 3,1 milions de dosis de vacunes contra la Covid-19\nComunitat Valenciana, inicio, NotíciesBy c.sorli 21 de octubre de 2020\n(EFE) El Consell de Ministres ha autoritzat la compra anticipada de vacunes. Aquesta autorització facilitarà que el país reba 31.555.469 milions de dosis, de les quals 3,1 milions arribaran al desembre si el fàrmac d’Astrazeneca supera tots els filtres de seguretat. Així ho va anunciar aquest dimarts el ministre de Sanitat, Salvador Illa, en la…\nedusi, inicio, Notícies, Oci i CulturaBy c.sorli 21 de octubre de 2020\nBétera ha représ el Programa Bétera Saludable per a majors de 55 anys. Enguany compta amb una novetat, ja que serà gratuït. El programa, el qual du onze anys en marxa, s’ha elaborat tenint en compte la situació sanitària que vivim i la vulnerabilitat dels nostres majors a aquesta situació. Per aquest motiu, tindrà un aforament…\ninicio, Notícies, Oci i CulturaBy c.sorli 20 de octubre de 2020\nDissabte passat, Bétera fou testimoni d’un concert d’intercanvi Coral del Cor del Centre Artístic Musical de Bétera (CAMB), dirigit per Josepa Campos i l’Orfeó d’Aldaia, dirigit per David Obrer i acompanyat al piano per Fernando Taberner. El primer en actuar fou l’Orfeó d’Aldaia, oferint un variat repertori. Després la directora del Centre Artístic Musical de Bétera, Mª Luz Asensi i Ramón,…


Parròquia Sant Jaume d'Algemesí.: de desembre 2017\nPublicat per ADMINISTRADOR a 14:31 Cap comentari:\nEl dimecres 20 a les 19:30h tindrà lloc la celebració penitencial. Potser siga aquesta la trobada que et cal, no t'ho penses i vine.\nDurant aquest cap de setmana s'han repartit un ciri i una felicitació després de les celebracions. Què millor que un ciri per a recordar que Jesucrist, la Llum del Món, va néixer entre nosaltres per a salvar-nos? A més, la felicitació inclou una xicoteta oració per a beneir la taula al sopar de la Nit de Nadal. Tanmateix, eixa mateixa nit a les 12h de la nit tindrem la Missa del Gall. Aquesta celebració no la podem deixar passar! Vos convidem a acudir i a celebrar tots junts el naixement de Crist.\nAcabada ja la Novena a la Mare de Déu de la Salut, guardem les guitarretes fins l’any que ve, però amb compte de que no es desafinen!! No oblidem la nostra Mare que dia a dia ens espera, ella que és Salut de les nostres malalties, consol de les nostres debilitats i problemes.\nReprenem de nou l’Advent i la seua austeritat fins arribar a les Fèries Majors, a partir del 17 de desembre. Aquest diumenge, celebrant el II d’Advent hem escoltat la crida de Joan el Baptista: “Prepareu els camins al Senyor”, “Convertiu-vos”. El Papa Francesc es feia aquesta reflexió: “De què ens hem de convertir? Pensem els cristians. Nosaltres ja estem convertits perquè ja som cristians. Això és per als que no ho són encara”. I el mateix Papa ens respon: “Justament d’això ens hem de convertir. De pensar que no necessitem conversió”.\nFem repàs i recordem allò que ens reunirà i ens han reunit aquests dies.\nAquest cap de setmana passat hem acabat el novenari a la Mare de Déu Immaculada i la Missa de Guitarretes. Nou matinades que el poble sencer ha celebrat, d’una manera o altra, convocats al voltant de l’Altar el memorial de Jesús, el nostre amic i germà.\nMolts han sigut els xiquets que han passat per aquestes celebracions, els xiquets i xiquetes del Moviment Juvenil de les Parròquies, els alumnes de distints col·legis i d’altres valents que cada matí, acompanyats pels seus pares o iaios han deixat amb molta il·lusió el llit per veure si els tocava la rifa. Aquesta il·lusió no ha d’apagar-se i cal transmetre-la als més menuts, que no quede xiquet en el poble que no conega a la Mare de Déu, perquè ella no ens deixa, es queda per sempre ací.\nEl passat diumenge, dins del cicle de concerts de Música a la Basílica, celebràrem un Concert-Recital que els monitors del Moviment Juvenil i alguns membres de l’Schola Cantorum, acompanyats per Vicent Ferragud a l’orgue, ens oferiren. La representació va estar presidida per la imatge de la Mare de Déu de la Salut, la qual fou traslladada en acabar aquest acte fins al seu cambril. Adam i Eva, Santa Bàrbera, Sant Bernat i ses germanes i l’elecció del nom de la Mare de Déu van ser les representacions que es van posar en escena, intercalades amb els gojos i alguns cants i motets a la Mare de Déu de la Salut.\nTambé el divendres passat, dia de la Immaculada Concepció de la Mare de Déu donàrem inici a la Campanya del Menjador de Lima. Com per tots és sabut, la Parròquia i el poble d’Algemesí adquirí l’any 2000 el compromís de construir i mantenir aquest Menjador en els suburbis de Lima i on, a dia d’avui es continua assegurant als xiquets una menjada al dia. Aquesta campanya va dirigida expressament cap als xiquets i xiquetes del Cerro 7 de octubre i que cada any les religioses de Santa Ana distribueixen per poder fer front a les despeses que el Menjador ocasiona. Podeu fer la vostra aportació per al Menjador en la sagristia de la Parròquia, cal recordar que si no heu fet cap aportació a organitzacions sense ànim de lucre, podeu comptar amb grans beneficis fiscals.\nPel que fa als propers esdeveniments...\nEl proper dimecres a les 20:15h en la Basílica tindrà lloc la reunió per a mares i pares dels xiquets i xiquetes de tota la Catequesi de Primera Comunió (1r, 2n i 3r). És important l’assistència i implicació en aquesta tasca d’educació cristiana dels més menuts de la casa.\nA partir d’aquesta setmana ja està oberta la inscripció per a les intencions de l’any 2018. Totes aquelles persones que vulguen oferir intencions de misses i exercicis ja poden fer-ho en l’oficina parroquial en el seu horari.\nEl proper dissabte en la Missa de xiquets, joves i famílies es beneiran els “Jesusets” dels Betlems. Acompanyem i animem als més menuts a portar els “ninyets” per tal de significar i motivar-nos cap a la vinguda del Messies.\nAquest proper diumenge celebrarem el conegut com diumenge Gaudete. A les 9h la Missa pro-pópulo serà en gregorià, acompanyada pel Cor de Gregorià de la Basílica.\nPer la vesprada, com cada diumenge d’Advent, a les 18:30h Vespres solemnes d’Advent i després de la missa vespertina continuem amb el cicle de concerts de Música a la Basílica. El proper diumenge dia 17, a les 20h tenim una cita amb el quintet Péntesis que ens oferirà el concert Vents d’Advent, una cita a la qual no podem faltar.\nL’advent va avançant, el Nadal va apropant-se i en nosaltres ha de notar-se.\nÚnicament reconeguent-nos pecadors podrem entrar pel camí de la conversió\ni prepararem la vinguda del Senyor.\nI tu, com dus les obres al teu camí del Senyor?\nPublicat per ADMINISTRADOR a 02:42 Cap comentari:\nDiu el profeta Isaïes: “Ningú no invoca el teu nom, ni es desvetlla per recórrer a tu… ens hem desviat del camí, per més que seguir-te era sempre la nostra salvació”. Aquesta cita bíblica és tota una provocació per a l’inici d’aquest advent que ahir mateix començava. En ella ens exhorta a reflexionar sobre el nostre camí, el d’una societat present que sembla haver-se apartat del camí de Déu (o que ha apartat a Déu del seu camí), i on ben pocs invoquen el nom del Senyor i es desvetllen per anar a Ell. I tu, en quin lloc et trobes?\nAl nostre poble, aquestes paraules arriben en l’equador de la Novena a la Mare de Déu (Novena de Guitarretes), quan centenars de nosaltres, tot seguint la tradició, matinem i ens desvetllen ben d’hora per acudir al Senyor en la celebració de l’Eucaristia, i la veneració a la Mare de Déu de la Salut. Tant de bo que això fóra signe de tota la nostra vida! Però sovint ens adonem que amb molta facilitat ens oblidem de Déu i l’apartem del camí de la nostra vida, invocant-lo solament en el perill, però que poques vegades tenim al cor la seua paraula; simplement mantenim unes tradicions d’arrel cristiana però estem lluny de Crist en les actituds de la nostra vida.\nL’Advent ens dóna hui mateix la possibilitat de tornar a acostar-nos al Senyor, d’implorar, accelerar i celebrar la seua vinguda. Ell és el nostre Pare i no ens abandona mai, el terrisser que modela l’argila: som obra de les seues mans. La millor obra de les seues mans és la Maria, la Mare de Déu, a qui aquests dies celebrem com a Immaculada en la Novena preparatòria per a la solemnitat del 8 de desembre. En aquest Advent, amb Ella invoquem: “Marana tha!”, “Veniu, Sentor Jesús!”.\nEn aquest sentit, l’Advent inaugura un nou any litúrgic. En iniciar aquest nou camí, el Senyor ens adverteix que hem d’estar sempre en vetlla, esperant que vinga en qualsevol moment. La nostra vida ha de romandre sempre orientada a la plena realització del Regne de Déu. En esta disposició d’espera i espectació comencem l’Advent, el temps de preparació per al Nadal, un moment de preparació i de disposició a rebre el Senyor durant les properes 4 setmanes.\nI per a preparar-nos com cal, pren nota perquè ací t’acostem les dates més importants de la setmana:\nDemà, dimarts 5 de desembre a les 20:15h a l’Abadia, tindrà lloc la reunió preparatòria per a pares i padrins de xiquets/es a batejar-se el diumenge 10 de desembre.\nTots els dies fins el 8 de desembre (inclòs) a les 6:30h, Novena de Guitarretes a la Mare de Déu. Una bona oportunitat per començar el dia acostant-nos al Senyor i a la que vos convidem a a participar ben activament en aquesta celebració tan particular i nostra, preparatòria per a la Immaculada. De la mateixa manera, el passat dissabte, els xiquets i xiquetes del Moviment Juvenil tingueren una jornada de convivència al Patronat, culminada amb la celebració de Guitarretes d’ahir diumenge, que culminava amb el tradicional xocolate. Una bona iniciativa per fer-los partícips de la vida de la parròquia i la seua comunitat.\nEl divendres 8 de desembre és el Dia de la Immaculada Concepció, el dia de la Mare de Déu, el que completa el Novenari amb el dia gran. D’aquesta manera, a més de la celebració del matí, tindrem a les 18h la Felicitació sabatina, un costum ben valencià per lloar a la Mare de Déu, a càrrec de la Schola Cantorum d’Algemesí. En acabar la missa, trasllat de la imatge al seu cambril.\nEl dissabte 9 de desembre tindran lloc les inscripcions d’intencions de misses i exercicis per al 2018.\nEl proper diumenge dia 10 a la Basílica, a les 20h i dintre de les activitats extraordinàries dutes a terme aquests diumenges d’Advent, tindrem una representació extraordinària dels tradicionals Misteris i Martiris. L’entrada serà lliure i vos animem a que gaudiu d’una manera diferent de veure aquestes típiques i simpàtiques representacions teatrals d’una manera ben singular.\nAcí ens acomiadem fins la propera setmana, tot desitjant que gaudiu d’uns dies diferents i participeu en les celebracions matutines de Guitarretes, que ens acosten a Déu ben d’hora i ens criden a la preparació de l’Advent. T’atreveixes a trobar el teu lloc?\n“En aquest temps d'Advent estem cridats a allargar l'horitzó del nostre cor, a deixar-nos sorprendre per la vida que es presenta cada dia amb les seues novetats”\nPublicat per ADMINISTRADOR a 00:29 Cap comentari:


01/06/2011 - Política - El PSC tanca la porta i el PP i ERC s'avenen a negociar\nMontser Dc 01 Jun 2011, 09:23\nEl PSC tanca la porta i el PP i ERC s'avenen a negociar\nEls socialistes presentaran una esmena a la totalitat i censuren que s'elimini l'impost de successions\nRepublicans i populars exigeixen menys retallades\nEl PSC ha donat un cop de porta sonor als pressupostos del govern i ahir va anunciar que presentarà una esmena a la totalitat. D'aquesta manera a CiU només li queden les opcions del PP i Esquerra, que també van criticar els comptes, però es van mostrar oberts al diàleg amb més o menys matisos. Els populars són els que estan més a prop dels postulats de l'executiu, mentre que ERC va adoptar una actitud més bel·ligerant i equidistant. Les dues formacions van exigir que es minimitzin les retallades a canvi de tenir el seu suport, una situació que no es preveu fàcil després que el conseller Andreu Mas-Colell assegurés que hi havia poc marge de maniobra per fer canvis substancials.\nDurant els últims dies els socialistes ja havien deixat entreveure que s'oposarien als pressupostos i ahir van acabar de confirmar-ho. Només estarien disposats a fer un gir copernicà si el govern retirés el projecte de llei de l'eliminació de l'impost de successions, cosa gairebé del tot improbable –avui es debat al Parlament i CiU confia en el vot afirmatiu del PP–. Segons els socialistes, els números que presenta Artur Mas no ajuden a “mantenir la cohesió social” per culpa de les retallades i tampoc serveixen per “lluitar” contra la conjuntura econòmica. “Són tous amb la crisi i durs amb els més febles”, va sentenciar la portaveu adjunta, Rocío Martínez-Sampere. La diputada va assegurar que veuen impossible el diàleg per modificar alguns aspectes dels projecte, perquè mai no hi ha hagut “voluntat” per part de CiU.\nERC també va atacar durament el moll de l'os dels comptes de la Generalitat i va carregar visceralment, com havien fet els socialistes, contra l'eradicació de l'impost de successions. “Com poden eliminar un impost que el 2010 va suposar 602 milions?”, va preguntar la portaveu republicana, Anna Simó, que també va retreure els ajustaments en educació, salut i benestar social. Esquerra, però, no es resigna a allunyar-se del govern i esperarà deu dies a veure si hi ha algun “canvi d'actitud” de la federació, sobretot en les retallades. Si no hi ha un acostament, la formació de Joan Puigcercós presentarà una esmena a la totalitat, com el PSC.\nEl PP es troba amb el mateix panorama. Reclama modificacions destacables i si no se l'escolta també s'oposarà als comptes. Pels populars, hi ha tres requisits indispensables: reduir més el dèficit; crear més ocupació i garantir l'estat del benestar. La resta de formacions –Iniciativa, Solidaritat i Ciutadans– també presentaran una esmena a la totalitat.\nLaporta canvia el joc\nSorprenentment el diputat no adscrit, Joan Laporta, va remoure ahir tota l'aritmètica parlamentària amb el seu anunci de donar suport als comptes públics. Tot i que només es tracta d'un sol vot, el moviment de Laporta ofereix a Esquerra un paper protagonista en aquesta partida d'escacs.\nCiU no en tenia prou amb l'abstenció dels deu diputats republicans, perquè si la resta de forces optaven en bloc pel ‘no' encara tenien majoria i podien tombar el projecte. Per tant, només el PSC i el PP tenien un rol clau. Ara ja no. Si Esquerra s'abstingués, la federació nacionalista i Laporta tindrien 63 vots, els altres, 62, i la iniciativa prosperaria.\nÉs cínic presentar uns comptes que permeten les retallades i després eliminar l'impost de successions\nFaré un vot de confiança, tot i que m'agradaria que diguessin quan s'aplicarà el concert\nQue no comptin gens amb nosaltres per ser forts amb\nels febles i febles\namb els forts\nSón uns pressupostos que es resignen en la lluita contra l'atur i que, a més, són insolidaris\nAvui 01-06-2011 Pàgina 9\nLlegir aquí: http://www.avui.cat/noticia/article/3-politica/17-politica/418826-el-psc-tanca-la-porta-i-el-pp-i-erc-savenen-a-negociar.html\n» 01/02/2010 - Món i política - Puigcercós: “Em dol d'ICV les rebequeries que fan per no saber negociar dins del govern”\n» 05/04/2011 - Política - Nadal: “Si avui Mas anuncia la supressió de l'impost de successions, s'ha tancat una porta”


Els joves | Catalunya Religió\nPer Jordi Llisterri i Boix. Dll, 22/02/2021\nJa em perdonaran que faci una mica de sociologia de tertúlia. Dissabte, per circumstàncies que no vénen al cas, em vaig trobar a la plaça Lesseps entre els que estaven muntant unes barricades després de destrossar les botigues del Passeig de Gràcia i la línia dels Mossos a punt d’intervenir. De lluny vaig veure també un mossèn de la parròquia de Lesseps discutint amb els qui apilaven tanques d’obra i contenidors al mig del carrer per intentar-los convèncer que no ho fessin. Confesso que vaig tenir poc esperit periodístic (i pacifista) i de la única cosa que em vaig preocupar en aquell moment va ser de veure per on sortir d’allà amb ells dos ulls posats al mateix lloc que els tenia quan hi havia entrat.\nLa única cosa que clarament vaig poder observar és que tots eren joves. Molt joves. Una evidència que tothom ha remarcat. Però ja no tinc tant clar que els qui estaven allà siguin “els joves”.\nD’entrada hi ha un qüestió purament numèrica. Dos mil, tres mil, deu mil... els joves que s’han manifestat aquests dies? Cent, dos-cents, tres-cents... els qui han cremat contenidors? Trenta, quaranta, cinquanta.. els qui han trencat aparadors i saquejat establiments? No sé quants eren, però no crec que es pugui fer tota una teoria sobre la manca d’expectatives dels joves a partir dels fets d’aquests dies.\nAquest mateix cap de setmana, uns cent mil joves catalans han anat a missa o han participat en el culte de la seva confessió (entre aquests, uns sis mil joves que es preparen per la confirmació) Aquest mateix cap de setmana, si no hi hagués el confinament, uns deu mil joves catalans voluntaris haurien mobilitzat milers d’infants com a monitors de les entitats educatives de lleure. I avui mateix, hi ha dos-cents mil joves universitaris catalans que estan esperant que reobrin de nou les aules.\nPoso aquestes tres xifres només com a exemple de que segurament no podem fer gaires reflexions sobre “els joves” i les seves expectatives i motivacions per les imatges que hem vist aquests dies o pel que vaig veure a la plaça Lesseps. És com si haguéssim fet un tractat sociològic i definit les polítiques juvenils de la meva generació estudiant el que vèiem a la mítica sèrie “Els joves” per TV3.\nUn altre tema és quins són els mals sistèmics que porten a uns joves a cremar containers. Es que amb ñes coses que passen, també a mi moltes vegades m’agafen ganes d’anar a calar foc. I això pot donar peu a arguments que expliquin o justifiquin aquestes accions. Sobretot quan altres vies s’han demostrat estèrils.\nPerò aquí hi ha també una altra vara de mesurar que acostuma a resultar eficient. Com valoraríem la mateixa acció si els qui la fessin no fossin “dels nostres”? O per una causa que considerem equivocada? I, en aquest cas concret, encara amb més motiu quan Pablo Hásel, el personatge que centra tots aquests esdeveniments, tampoc em sembla que sigui un referent i model per una generació. Potser el debat sobre la llibertat d'expressió seria més interessant obrir-lo per una altra banda.\nEn definitiva. No estem construint una societat amb prou llibertat, amb prou expectatives i amb prou igualat. Però això caldria revisar-ho cada dia. No perquè surtin uns joves a cremar contenidors i escoltant més a milers de joves que no surten a les notícies.


L’Hospital de Sagunt posa en marxa un nou Laboratori d’Anàlisis Clíniques i Biologia Molecular | Notícies Dígitals\nL’Hospital de Sagunt posa en marxa un nou Laboratori d’Anàlisis Clíniques i Biologia Molecular\n24/11/2021 hospital de sagunt, laboratori\nEl departament de salut de Sagunt inaugura un nou Laboratori d’Anàlisis Clíniques i Biologia Molecular a l’Hospital de Sagunt, que ha estat adjudicat a l’empresa Siemens Healthineers per un import de 4,5 milions d’euros, i que inclou la preanalítica, bioquímica i immunoquímica ordinària i d’urgències, a més d’incorporar-hi la reforma del Laboratori.\nDe fet, per a la creació del nou laboratori, s’han hagut d’habilitar els espais per a la ubicació dels equips i la completa instal·lació i integració a les dependències del laboratori per un període de 48 mesos.\nL´acte d´inauguració del nou laboratori de l´Hospital de Sagunt ha comptat amb la presència de la secretària autonòmica d´Eficiència i Tecnologia Sanitària, Concha Andrés, l´equip directiu del Departament de Salut de Sagunt encapçalat pel seu Gerent, José Luís Chover, i el director d’Espanya de Laboratory Diagnostics de Siemens Healthineers, Ángel Rodríguez.\nL’objectiu del nou Laboratori d’Anàlisis Clíniques i Biologia Molecular de l’Hospital de Sagunt és atendre totes les necessitats de diagnòstic Molecular del Departament de Salut de Sagunt, actuals i futures, incloent-hi les proves de SARS-CoV-2 derivades de la pandèmia provocada per la COVID-19.\nEn aquest sentit, Concha Andrés ha assenyalat que “aquest projecte forma part de l’aposta de la Conselleria de Sanitat per millorar la tecnologia sanitària al sistema de salut, ja que això permet millorar els diagnòstics, tractaments i, en definitiva, millorar l’atenció sanitària que reben els pacients”.\nEl Departament de Salut de Sagunt va impulsar, en el marc d’una estratègia global de la lluita contra la pandèmia, la creació d’aquest nou laboratori, en què a més també es fan proves de diagnòstic molecular del càncer i altres malalties amb base genètica.\nPer això, s’han realitzat obres d’adequació incorporant nova tecnologia i metodologia. A més, s’han ampliat els recursos humans amb la incorporació de nous professionals, i s’ha dut a terme la formació i la gestió de competències del personal, perquè adquireixin les habilitats necessàries per treballar en aquest tipus de laboratoris, assegurant així la més alta qualitat del servei.\nD’altra banda, s’ha planificat i desenvolupat un Sistema de Gestió de la Qualitat per a aquest Laboratori de Biologia Molecular de creació recent, perquè ja naixés complint els requisits de la Norma ISO 9001:2015, obtenint la certificació ENAC el març de 2020, gràcies a la implicació de tot el personal.\nEl nou Laboratori disposa de la tecnologia més avançada, flexible i robusta adaptada a les necessitats actuals, dotant l’Hospital de Sagunt d’una metodologia unificada d’última tecnologia per aconseguir que el projecte global redundi en un benefici directe a la salut de la població atesa.\nSegons ha explicat el gerent del Departament de Salut de Sagunt, José Luis Chover, “amb el nou laboratori s’ha fet un important pas d’actualització tecnològica que ens situa en una posició capdavantera davant dels hospitals del nostre nivell i afegeix un plus de qualitat a un servei central d’importància cabdal per al Departament”.\nLa transformació del laboratori inclou una innovació tecnològica d’última generació i transformació digital, automatització i optimització de processos mitjançant eines de gestió i anàlisi de dades intel·ligents per incrementar l’eficiència del laboratori.\n← Horaris dels partits que disputaran els equips del Villarreal CF el cap de setmana del 27 i 28 de novembre de 2021\nEl secretari autonòmic de Seguretat visita les instal·lacions de la futura subseu de l’Ivaspe a la Ciutat de la Llum d’Alacant →


Tel (llet) - Viquipèdia, l'enciclopèdia lliure\nS'ha proposat fusionar aquesta pàgina amb «Llet». (vegeu la discussió, pendent de concretar). Data: 2020\nPer a altres significats, vegeu «Tel».\nEl tel de la llet, crespell, cresp o doga és la capa fina que es forma damunt de la superfície de la llet quan s'escalfa. És una capa gruixuda i grassa que es forma quan la llet s'escalfa fins que bull. Es produeix per aglomeració de lactoalbúmina (una proteïna de la llet), que es desnaturalitza per la calor.\nTot i que té un aspecte similar i de vegades es diu "nata" a aquesta crema agra quan flota, són químicament diferents i fins i tot tenen diferents sabors i textures. Cal diferenciar la nata del tel, ja que la primera es refereix a la coagulació de proteïnes, mentre que la segona es refereix a la separació del contingut de greixos de la llet.\n↑ «Diccionari de la llengua catalana». [Consulta: 21 setembre 2020].\n↑ «Diccionari català-valencià-balear». [Consulta: 21 setembre 2020].\n↑ «Diccionari normatiu valencià». [Consulta: 21 setembre 2020].\n↑ Xexu. «Bona nit i tapa't: El tel de la llet», dilluns, 4 juny 2012. [Consulta: 21 setembre 2020].\nObtingut de «https://ca.wikipedia.org/w/index.php?title=Tel_(llet)&oldid=29365828»\nLa pàgina va ser modificada per darrera vegada el 29 gen 2022 a les 09:15.


La UGT-FiCA de Catalunya rebutja el pacte al Grupo Jorge | UGT Catalunya\nLa UGT-FiCA de Catalunya rebutja el pacte al Grupo Jorge\nPublicat el 25 Juliol, 2018\nLa rebaixa de la sanció administrativa a l’empresa i vincular la laboralització de la plantilla a la concessió de suposats permisos urbanístics favorables al Grupo Jorge són condicions inacceptables per a la UGT – FICA de Catalunya.\nDesprés que la UGT s’aixequés de la taula de mediació aquest divendres davant les condicions inacceptables que es plantejaven, passat un mes i mig de negociacions, ahir dimarts, 24 de juliol, es va convocar una nova taula de mediació.\nEn aquesta taula de mediació, es va presentar un acord tancat, sense possibilitat de parlar directament amb el Grupo Jorge. La UGT-FICA de Catalunya valora l’actuació del secretari general de Treball en aquesta taula més com a part que com a mediador del conflicte, no permetent, fins i tot, als representants de la UGT fer declaracions i, per tant, la impossibilitat que quedessin recollides les reivindicacions del sindicat a l’acta.\nLa UGT-FICA de Catalunya exigeix que es faci públic l’acord que es va acabar signant i l’acta de la taula de mediació d’ahir, 24 de juliol.\nEls punts pels quals UGT – FICA de Catalunya no ha signat l’acord:\nEl presumible estalvi d’una sanció administrativa de la Inspecció de Treball cap a l’empresa, xifrada al voltant dels 40 milions d’euros.\nLa vinculació de l’acord de laboralització dels treballadors de dos centres de treball en dos municipis diferents a canvi que un dels municipis doni permisos urbanístics al Grupo Jorge. Pressió cap aquest municipi que la UGT – FICA de Catalunya troba inacceptable.\nLa suposada laboralització en una empresa mercantil, que no s’especifica, i que, per tant, la UGT – FICA de Catalunya considera que deixa en la incertesa laboral els treballadors i treballadores.\nLa UGT – FICA de Catalunya exigeix a la Inspecció de Treball que tanqui les actes d’inspecció obertes, que doni les altes d’ofici directament a les empreses del Grupo Jorge, sense condicions, i que apliqui les sancions administratives corresponents en aquests casos.\nAquesta entrada ha estat publicada a Acció sindical, Conflictes laborals amb els tags Grupo Jorge, inspecció de treball, laboralització plantilla, mediació, pacte, sancions administratives, sector càrnies, taula de mediació, UGT-FICA . Guarda a marcadors permalink.


Número 18 - Febrer 2012\nVisita d' Aasara a Mumbai\nEntre tots els projectes volem destacar de nou, per la seva novetat i abast, el de suport a la discapacitat infantil, que beneficia a 54 nens i nenes. Vam poder escoltar directament d'alguns beneficiaris els progressos que han experimentat gràcies a les teràpies de rehabilitació que estan rebent.\nAmb només 8 anys porta darrera seu una realitat familiar molt dura. Els seus pares eren portadors del virus VIH. La seva mare, en assabentar-se, per por a la discriminació i a l'estigma social que suposa patir aquesta malaltia a l'Índia, es va suïcidar cremant-se a lo "bonze".\nAl cap d'un mes, el seu pare moria per causa de la tuberculosi. Va ser la seva tia la que el va portar directament a Dilkush.\nActualment estudia 3r. de Primària i és bon estudiant. Arriba al col.legi San José amb l'autobús juntament amb el seu germà Araj, que té 11 anys.\nLa "Nit d´Aasara"\nSón deu anys treballant per els drets més elementals de la infància més desfavorida de l'Índia.\nEn el marc incomparable del Conservatori Municipal de Música de Barcelona varem compartir una meravellosa vetllada musical, gràcies a la col.laboració del compositor, músic i cantant Manu Guix, i varem gaudir del nou documental "Aasara 10 anys" creat pel nostre amic i realitzador Toño Armengod.\nPer finalitzar es va servir un sopar informal amb tots els colors i sabors de l'Índia.\nAnar al documental dels 10 anys\nEspai Aasara ha obert un any més les seves portes durant la campanya nadalenca per recollir fons en benefici dels nens i nenes del carrer de Mumbai. Gràcies a la inestimable col·laboració de Galeries Maldà, hem pogut disposar d'un espai per a l'exposició i venda de productes d'artesania índia, com per exemple joguines, bijuteria, pashminas, enciens, mandalas i objectes de regal.\nHan estat tres setmanes amb molts bons resultats, gràcies a l'ajut del nostre equip de voluntaris que ha sapigut també divulgar i sensibilitzar sobre els projectes d'Aasara. Aasara vol agrair la solidaritat de totes aquelles persones que van venir a interessar-se i a fer els seus regals nadalencs.\nAra pots fer directament els teus donatius desde la plana d' inici de la web d' Aasara.


Aquest programa es basa en el programa "Voluntaris per la llengua" iniciat per la Secretaria de Política Lingüística i el Consorci per la Normalització Lingüística de Catalunya, emmarcat dins les mesures aprovades pel Govern de la Generalitat, l'any 2003, destinades a fomentar l'ús social del català.\nEl Consell Insular de Menorca, per acord de Ple de dia 26 d'abril de 2004, va aprovar el Pla insular de normalització lingüística, document que ha d'esdevenir l'eina per dirigir i consolidar el procés de normalització de la llengua catalana com a llengua pròpia de Menorca a fi de fer-ne llengua d'ús habitual en els diversos àmbits, de manera que assoleixi les funcions que corresponen a una llengua normal i moderna; una de les quals és, sens dubte, la de fer el paper de llengua integradora i d'acollida dels nous ciutadans menorquins, i esdever element de cohesió social i d'identifiació col·lectiva.\nUna de les accions proposades dintre d'aquest Pla, concretament en l'àrea 3 (Població d'incorporació recent), sector 3.6, és la creació d'una xarxa de voluntaris per la llengua a fi de poder oferir a les persones nouvingudes la possibilitat de reforçar el seu aprenentatge de la llengua mitjançant unes hores de conversa amb persones que s'expressen habitualment en català; atès que amb l'oferta existent de cursos de català es facilita a la població adulta l'assoliment de la base de coneixement imprescindible, però això tot sol no garanteix espontàniament l'ús del català com a llengua habitual de comunicació.\nQuè és INTEGRA'M (Xarxa de Voluntaris per la Llengua)?\nÉs un programa que pretén fomentar l'ús social de la llengua catalana, amb un doble objectiu.\n• Millorar l'ús oral de les persones nouvingudes que segueixen un curs de català o han adquirit uns coneixements bàsics d'aquesta llengua, a fi d'afavorir la seva integració dins la societat menorquina.\n• Consolidar el català com a llengua d'acollida en aconseguir que els voluntaris adquireixin l'hàbit lingüístic d'adreçar-se en català a les persones d'incorporació recent a l'illa.\nAquest programa consisteix a recaptar persones voluntàries, que tenguin el català com a llengua habitual, disposades a compartir unes hores del seu temps amb altres persones que tenen un nivell de coneixement molt bàsic de la llengua i que vulguin reforçar l'aprenentatge de la llengua catalana.\nAquelles persones que vulguin participar en aquesta iniciativa com a voluntàries hauran de destinar una hora a la setmana (durant un mínim de 12 setmanes) a conversar en català amb persones nouvingudes que hagin adquirit coneixements bàsics de llengua catalana i vulguin practicar la seva expressió oral, a fi d'ajudar-les a superar la inseguretat que provoca l'ús d'una nova llengua i, al mateix temps, a aconseguir la seva més ràpida integració dins la societat menorquina.\nEs pot participar en aquest programa de dues maneres: com a voluntari o com a aprenent.\n• Poden inscriure-s'hi com a voluntaris totes aquelles persones que tenguin el català com a llengua habitual, sens que sigui necessària cap formació específica, ja que la missió no és fer de professors, sinó de conversadors.\n• Poden inscriure-s'hi com a aprenents totes aquelles persones nouvingudes que tenguin algun coneixement bàsic de català, ja sigui a través de cursos o perquè fa anys que viuen a l'illa i tenen un coneixement passiu de la llengua, i que vulguin millorar l'ús oral en situacions quotidianes.\nLes persones interessades a participar en aquest programa com a voluntaris o com a aprenents només han d'emplenar la fitxa corresponent i lliurar-la al Consell Insular de Menorca (pl. de la Biosfera, 5 de Maó o pl. de la Catedral, 5, de Ciutadella), als ajuntaments de l'illa o a les entitats col·laboradores (Càritas, UGT, CCOO i OFIM).\nTambé poden donar-s'hi d'alta a través del web del CIM www.cime.es, on trobaran i podran formalitzar les fitxes d'inscripció.\nA partir de les dades que s'extreguin de les fitxes d'alta de voluntaris i aprenents es formaran les parelles lingüístiques, tenint especial cura en aspectes relatius a les franges horàries disponibles, llocs de trobada, afinitats professionals o de lleure, i altres preferències manifestades.\nQuan les dues persones entrin en contacte, només han de pactar dia, hora i lloc de trobada (una hora setmanal) i mantenir el compromís de conversar en català durant tota aquesta hora.\nQuan es compti amb un nombre suficient de voluntaris es programaran sessions de formació a cada municipi a fi de donar-los unes orientacions bàsiques sobre la seva participació en el programa, unes recomanacions pedagògiques i material per començar les converses: temes de possibles conversa (serveis públics, escola, sanitat, gustos personals...), remarcar que l'hora de conversa no ha de ser una classe, suggeriments sobre correccions i sobre com utilitzar el material didàctic de suport, etc.


ARRIBA EL FÒRUM SOCIAL DE DIACONIA CATALANA | CEC Digital\nSom a poques hores de la celebració del Fòrum Social de Diaconia Catalana. Una jornada que centrarà els seus continguts en la importància i la urgència de la formació pel voluntariat.\nConeixerem diversos aspectes de la formació dels voluntaris de la ma de tres convidats especials:\nFernando Bandrés, degà de ciències de la salut de la Universidad Europea de Madrid, parlarà de la formació vista des del prisma de la Universitat.\nAraceli Crespo, responsable de línies i projectes de suport al voluntariat i tècnica de voluntariat de la Generalitat de Catalunya, ens donarà una visió des de l’Administració.\nJohn Palacios, director de projectes d’EmsiMisión i consultor EDAN-TD de Nacions Unides (projecte esfera), compartirà els seus coneixements des del punt de vista de la praxis.\nEl Fòrum se celebrarà a la Residència d’Investigadors (Hospital, 64 – Barcelona) i és obert a totes aquelles persones que, prèviament, facin arribar la seva sol·licitud d’inscripció a diaconia@consellevangelic.cat o al 93.424.10.20. L’horari previst és de 10 a 14 hores.


EMERGÈNCIA DE LES CURES - Fundació Nexe\nEMERGÈNCIA DE LES CURES\nPer Ignacio Mora\nFa ja unes setmanes que es va aturar la vida tal com l’hem conegut, i d’alguna forma aquesta societat s’ha trobat, en el seu confinament, amb les evidències que alguna cosa no termina de funcionar bé. Estem centrades a superar el virus, i així ens arriba a través dels missatges institucionals que ens llancen, del suport mutu que ens donem, i amb l’agraïment i suport al personal sanitari que està cuidant de qui més ho necessita. I precisament perquè açò va de cuidar, hem d’aprofitar aquest període imposat d’espera per pensar si ens estem cuidant (com a societat, com a humanitat) com deuríem. Perquè estem veient, ara més que mai, l’evidència de què CURES i EMERGÈNCIA són oxímoron en tota regla.\nEMERGÈNCIA implica reaccionar ràpid, actuar amb diligència, prendre decisions dures, assumir conseqüències i danys col·laterals. I les CURES impliquen cuidar(-se), escoltar(-se), dedicar(-se) temps, pensar(-se), acompanyar(-se)… en definitiva, participar i decidir col·lectivament sense deixar ningú enrere.\nI és inevitable tindre la sensació que portem en EMERGÈNCIA des de fa ja molt de temps, tot i que ara s’han evidenciat moltes coses; coses que, no obstant, venen de lluny. Aquesta crisi sanitària ha evidenciat com es planteja la política i la vida social. Hem vist com, de nou, s’ha abordat la problemàtica únicament des de l’esfera productiva heteropatriarcal, la de l’home, blanc, cis, heterosexual, amb casa, amb família i amb descendència, de classe mitjana que ix tots els dies a treballar. “Que se pare la vida (quan volen dir ‘el treball productiu i remunerat’), todos los ciudadanos (quan volen dir ‘todos los hombres, blancos, cis, heterosexuales, con casa, familia y descendencia’) a sus casas a guardar cuarentena”. I ningú es va adonar que hi havia dones que podrien patir violència masclista sense escapatòria; ningú es va adonar que hi havia persones amb diversitat funcional o amb malalties mentals que necessitaven eixir per evitar un brot, un col·lapse, una crisi; ningú va retre compte que hi ha persones sense sostre que no tenen una llar a la qual confinar-se; ningú es va adonar que hi ha persones que han de cuidar de familiars, amistats o vincles en diverses llars; ningú es va adonar que hi ha milions de xiquets i xiquetes necessiten eixir a respirar, córrer i jugar perquè forma part del seu procés de desenvolupament físic, emocional i neurològic.\nPerò clar… estem en EMERGÈNCIA, i les coses s’han de fer ràpidament. Amb tot, per a la majoria de mesures s’ha consultat o, almenys, s’ha escoltat la veu d’organitzacions i estructures que representen diversos sectors de la ciutadania. Professionals de la sanitat, patronal, sindicats, sector alimentari; organitzacions de persones amb diversitat funcional, agricultores… han pogut fer arribar la seua veu, indignació, propostes… I la infància? Algú ha comptat amb la seua realitat? Algú ha tingut en compte les opinions dels xiquets i xiquetes a l’hora d’imposar el seu tancament sense alternativa? És que algú els ha preguntat ni tan sols què opinen sobre què implica no poder eixir de casa, ni per a comprar, ni a acompanyar a ningú a tirar el fem, ni a passejar el gos? No, està clar.\nEvidentment, com es pretén preguntar als xiquets i xiquetes, si no compten amb els mecanismes, ni els espais, ni les estructures necessàries per a fer arribar la seua veu i la seua opinió; ni tampoc comptem amb la mentalitat, cultura o dimensió ciutadana per a reconéixer aquesta veu i opinió de la infància com a vàlida. I, sobretot, si no tenim el TEMPS per a plantejar un diàleg d’aquest tipus, perquè estem en una situació d’EMERGÈNCIA. I clar, quan estem en EMERGÈNCIA, escoltar, dialogar, parlar (més encara amb xiquets i xiquetes), passa a un segon (o tercer, o quart…) pla. La participació és un procés que necessita temps, reflexió, escolta, i això és incompatible amb l’EMERGÈNCIA.\nI ací el problema, que l’EMERGÈNCIA no ha vingut ara. Vivim constantment en EMERGÈNCIA, en la immediatesa, en la velocitat i turbulències de la societat capitalista que necessita tot ‘ací i ara’, al més ràpidament possible, que vol un producte, un resultat, i amb el mínim de processos i de deliberacions. Si aquest mode de vida ja dificulta la participació de les persones en el desenvolupament social, polític i econòmic, més encara ho fa amb la infància, que directament està invisibilitzada en la construcció social. I més encara quan l’emergència demana decisions més ràpides, més immediates, més unilaterals… menys col·lectives, menys ciutadanes, menys humanes.\nLa infància (els xiquets i xiquetes) forma part d’aquesta societat ara, en aquests temps, com també la resta de nosaltres, i a més aspira a fer-ho durant molt de temps. Desenvolupar els mecanismes, estructures i una cultura de la participació des de la infància ajudarà a tindre una ciutadania més conscient, però també una societat més rica.\nEn l’àmbit del País Valencià s’han començat a assentar les bases per a aquesta participació infantil, amb la Llei d’Infància, que posa als xiquets i xiquetes al centre com a subjectes de ciutadania, i amb la Llei de Polítiques Integrals de Joventut, que aspira a desenvolupar espais de participació en l’adolescència. Però queda encara moltíssim per fer: a cada municipi, a cada barri i a cada centre educatiu els xiquets, xiquetes i adolescents han de trobar espais on la seua veu siga escoltada, i on puguen formar part de la presa de decisions respecte del seu entorn immediat, o a més, compten amb programes educatius per a participar i organitzar-se col·lectivament (perquè a participar, s’aprén participar).\nCal incorporar a la infància i l’adolescència a la presa de decisions de les administracions educatives, sanitàries, socials, de justícia, de seguretat i un llarg etcètera. Perquè això apoderarà a les persones més xicotetes, i a la resta ens farà baixar-nos del nostre mode de mirar la vida productiu, individualista i adult centrista. Cal donar veu a la infància, perquè així igual pensem que més enllà de la pressa i la immediatesa ha d’haver-hi espai per a cuidar-se, per a gaudir, i per a jugar.\nLa invisibilització de la infància com a part de la ciutadania, que ja hi era, però que s’està mostrant hui en la seua total rudesa, és un clar símptoma del procés de deshumanització en el qual ens estem sumant. Un procés de deshumanització que té en la societat del capital i de la producció la seua arrel, i que està deixant de banda tot allò que ens fa realment ciutadanes i humanes. I davant aquest procés de deshumanització, cal triar. O continuem en l’EMERGÈNCIA permanent que impedeix que ens escoltem, que opinem, que participem i que construïm juntes. O apostem per l’emergència tranquil·la, la que necessita donar-se temps, espai i vida, la de sentir i tindre en compte a totes les criatures (des de la més xicoteta fins a la més gran), la que fa veïnat, país i humanitat. L’EMERGÈNCIA DE LES CURES.\nIgnacio Mora és Mestre d’Educació Primària i Màster en Gestió i Direcció de Centres Educatius\nHa treballat en espais de participació juvenil.


Janet Jackson rebrà el Billboard Icon Award - Primera Fila\nEl 20 de maig es celebrarà a Estats Units la gala de premis Billboard i ja s’ha anunciat que Janet Jackson rebrà el Billboard Icon Award en homenatge a la seva carrera. Nou anys després de la seva última actuació a la televisió, Janet tornarà a cantar en directe davant les càmeres durant la gala de premis.\nLa més petita dels germas Jackson, va iniciar la seva carrera com a membre del grup The Jacksons, des de llavors ha tingut una àmplia trajectòria profesional com actriu i com a cantant i ha arribat a publicar fins a onze àlbums d’estudi.\nDesprés de 8 anys sense publicar cap disc, al 2015 va presentar el seu últim àlbum d’estudi “Unbreakable”. Tot i que no va registrar grans vendes, actualment Janet Jackson es troba en mig d’una gira per Estats Units “State of the World Tour” en homenatge al disc. Gira que pararà per asistir a la gala de premis Billboard.\nJanet Jackson cancel·la la gira europea\nJanet Jackson postposa la seva gira, per problemes de salut\nJanet Jackson, la tercera dona amb més números 1


Olor a Satori: Inventari '05 / Mepidos '06\nInventari '05 / Mepidos '06\nOnes de presió als meus tímpans que parlen de: Monjes Budistas de blablabla [malamerda de newage 40ppales]\nA la pelu m'han dit: 'Prefiero que estés con él y me eches de menos a mí' Los dos lados de la cama\n...he intentat escoltar a tot aquell que parlava si ho feia mirant-me als ulls. Mepido un llibre infinit de conversacions amb fulles blanques i tapes de cuir que aniré escriguent pacientment, en temps real.\n...he procurat cantar amb veu audible i sense vergonya sempre que m'ha vingut en gana. Mepido una caixeta de música d'eixes amb manivela reguladora de velocitat i cilindret rugós que acaricien unes llengües de metall.\n...m'he preocupat de dir allò que sentia i, més important, a qui havia de sentir-ho. Mepido unes sabates de pell taronja que quan colpejes els talons tres vegades s'esborren de les ments les conseqüències de l'última conversació.\n...he tractat de somniar cada nit, i de recordar cada matí. Mepido una coixinera de pa o una gàbia de caragols per a poder guardar els somnis que abans hauré clasificat amb etiquetes descriptives que penjen d'algun dels seus apèndixs, o arrels.\n...i finalment he intentat, i açò s'ha conseguit, simplement sentir-me viu. Mepido pues, si pot ser, i açò anul·la qualsevol desig anterior; un any més de salut i sensacions i promet no defraudar al destí, al déu o a l'encarregat pertinent.\nSent la natura contínua l'home està empenyat en crear discontinuitats evitables per a organitzar-la i així creure que sap, ilús!, en quin moment i lloc és troba. Disfruteu el canvi de xifra! Feliz 2006, joderos los que fumeis! :P Jo a Gandía!


Enric I. Canela » Blog Archive » Grip A, quin negoci!\nEn relació a la dat de la vacuna de la denominada Grip A, el CDC – Centres for Disease Control and Prevention deia el 28 d’agost:\nWhen is it expected that the novel H1N1 vaccine will be available?\nProbablement quan la ministra Trinidad Jiménez parla del novembre com a data de vacunació agafa aquestes informacions, les més fiables.\nLa meva opinió és que tot plegat ratlla amb la paranoia. Qualsevol grip comporta un risc, però em sembla una barbaritat fer propostes de vacunacions massives, d’endarreriments de curs escolar i altres coses similars. Per sort han decidit excloure als menors de 14 anys del grup de risc.\nPenso, veient les xifres de dosis que es reserven els països, que estem davant d’un dels negocis més ben organitzats. Els laboratoris que fabriquen les vacunes no patiran cap crisi. El més greu és que cap vacuna deixa de tenir efectes secundaris.\nEl problema és que davant l’opinió pública, els governs no poden fer més que prendre aquests tipus de mesures. No es pot lluitar contra els mitjans tret que et vulguis immolar.\n2 respostes a “Grip A, quin negoci!”\na 02 set. 2009 a les 8:43 Carles Oriach\nSi treuen els menors de 14 del grup de risc potser sigui perquè els efectes secundaris d’aquesta vacuna NO TESTEJADA podrien ser molt pitjors.\nEl director d’un CAP d’aquí Terrassa ha dit que ell no obligarà al seu personal a posar-se una vacuna l’experimentació de la qual es farà directament en humans. És l’únic amb seny en aquest país?\na 02 set. 2009 a les 8:26 enriccanela\nÉs indubtable que una vacuna d’aquestes característiques té efectes secundaris. Jo no en soc partidari més enllà de casos de risc comprovat.\nEfectivament serà una vacuna nova, no provada rèviament. Un medicament triga deu anys a sortir al mercat. Compta!


Lifestyle – Pàgina 3 – Lloret de Mar – Blog\nActivitats Healthy Lifestyle 22/01/2019\nTraient el cap per sobre la platja de la Boadella es troben els Jardins de Santa Clotilde. Uns jardins noucentistes que et recomanem que visitis durant la teva estada a Lloret de mar. Avui et donem 5 raons per no perdre-te’ls! Si t’agrada la fotografia, podràs fer unes fotos impressionants amb el verd dels jardins, el turquesa del mar […]\nActivitats Lifestyle 08/01/2019\nPreparats per aquest 2019? Anem a donar un cop d’ull a les principals activitats de gener! Aquest diumenge a l’ermita de les Alegries podeu assistir i participar de la festa del Traginer. Hi haurà xocolatada, sardanes, jocs per als més petits, missa amb el cor Alba de Prima i la representació de la llegenda del Traginer. Heu de saber que […]\nActivitats Lifestyle 18/12/2018\nActivitats de Nadal i reis a Lloret de Mar\nS’acosten Nadal i reis i l’agenda d’activitats de Lloret de Mar s’omple d’activitats relacionades amb aquestes festes. Pren nota perquè t’expliquem les millors per fer a Lloret. A la Biblioteca municipal el dia 22 explicaran contes pels menuts sota el títol “Es Nadal, fum, fum, fum… fumeral!” A la plaça del Doctor Adler, el mateix dissabte 22, s’organitza el Tió […]


Presentació del llibre 'Els complements del nom', obra guanyadora del premi 7Lletres 2017 | som Segarra\nCultura dijous 1 març 2018\nPresentació del llibre 'Els complements del nom', obra guanyadora del premi 7Lletres 2017\nPresentació del llibre 'Els complements del nom', obra guanyadora del premi 7Lletres 2017 Foto: 7lletres\nEl proper dijous 1 de març, a les 7 de la tarda, tindrà lloc a la Biblioteca Comarcal Josep Finestres de Cervera la presentació del llibre 'Els complements del nom', obra guanyadora de l’última edició del premi 7lletres.\nLa presentació anirà a càrrec del periodista i escriptor Jaume Barrull i de Joana Soto de Pagès Editors. Comptarà amb la presència de l’autor Òscar Palazón, de Ramon Armengol, Conseller Comarcal de Cultura, i de Jaume Rossich, Regidor de Cultura de la Paeria de Cervera.\n'Els complements del nom' se situa en un territori poc habitual per a la literatura: el del barri de la perifèria urbana, on l’heroïcitat consisteix a arribar a final de mes i lluitar per la dignitat de la família. Allí sobreviuen un grup heterogeni de personatges que busquen la felicitat en un ambient poc amable, fins i tot adoptant decisions extremes.\nÒscar Palazón Ferré, nascut a Lleida, és professor de secundària, escriptor i traductor. Llicenciat en filologia anglogermànica, actualment treballa com a professor d’anglès en un institut de Tarragona.\nEtiquetes: llibres òscar palazón 7lletres cervera


Nou reglament per regular la presència de grafits al carrer\nL’Ajuntament de Figueres aprovarà, durant el ple ordinari d’abril que es celebrarà demà, un reglament per regular la presència de grafits a la via pública.\nLa norma, treballada des de l’àrea de Joventut i directament amb associacions vinculades a aquesta forma d’expressió gràfica, té com a objectius facilitar els canals d’expressió als joves interessats en la pràctica del grafit; normalitzar la seva pràctica perquè sigui visible, acceptada i adaptada a la normativa vigent; i, també, establir un pont de diàleg permanent entre l’administració local i les noves tendències que interessen als joves.\nPer dur-ho a terme, l’Ajuntament ja treballa en l’establiment de diferents línies d’actuació que passen , entre d’altres, per localitzar possibles espais públics per a la pràctica del grafit, promoure tallers destinat als interessats perquè aprenguin la tècnica i també la normativa local vigent, o redactar una ordenança que concreti de forma clara quines accions es poden dur a terme sense la participació directa de l’Ajuntament.\nLa regidora de Joventut, Mireia Mata, explica que “el reglament té com a objectiu fer un reconeixement i facilitar la seva acció als joves que practiquen aquesta forma d’art urbà de manera respectuosa amb la citutat i l’entorn urbà. I alhora deixar clar que, oferint espais per a fer-ho d’aquesta manera, Figueres serà rigorosa amb els que no respectin el reglament” .\nA Figueres, en els últims anys, l’àrea de Joventut ha treballat diferents iniciatives relacionades amb el grafit. Destaquen la jornada que, juntament amb l’Associació de Veïns del Poble Nou i l’associació Brefig, va servir per decorar les escales que connecten el barri figuerenc amb el carrer Joan Subias, o la decoració de 60 metres líneals de paret al carrer Ponent.


Estas veient: juliol 2015\n24/07/2015: Reemissions d’estiu del “Sense ficció” a partir del 28 de juliol\nEl dimarts 28 de juliol començaran les emissions d’estiu del “Sense ficció”. TV3 reemetrà una selecció dels millors documentals que han passat pel “Sense ficció” aquesta temporada. A continuació en podeu veure els títols, tot i que es poden veure afectats per canvis de la programació d’estiu que no s’actualitzin en aquest blog:\n28 de juliol - “ELS INTERNATS DE LA POR”\n4 d’agost - no hi ha programa\n11 d’agost - no hi ha programa\n18 d’agost - “IGNASI M.”\n27 d’agost - “SOBREVIURE A LA NEVERA”\n1 de setembre - “16 JUTGES”\nA partir del 8 de setembre, el "Sense ficció" començarà la temporada amb noves estrenes.\n02/07/2015: "La llista de Falciani"\nEMISSIÓ: dimarts 7 de juliol a les 21.55, a TV3.\nRadiografia de l’escàndol bancari protagonitzat per Hervé Falciani.\nUn ‘thriller’ financer que anuncia la mort del secret bancari.\n“Sí, vaig actuar contra la llei, però vaig actuar contra una llei que ens perjudica a tots”\n“Si treballes per al sistema, comences a entendre el sistema. I jo no podia viure més d’aquella manera”\nUna coproducció de Gebrueder Beetz Filmproduktion (Berlín), Polar Star Films, TVC (Catalunya), SWR/ARD (Alemanya), ARTE (Alemanya/França), TVE (Espanya), RTS i SRF (Suïssa), DR (Dinamarca), SVT (Suècia), YLE (Finlàndia) i TG4 (Irlanda).\nA la tardor del 2008, un empleat de banca anomenat Hervé Falciani va robar al banc HSBC Private Bank de Ginebra. Però no va robar diners, sinó una cosa molt més important: dades de clients. D’aquesta manera, va precipitar el final del secret bancari a Suïssa, un final que té conseqüències arreu del món.\nEl viatge de Falciani comença l’any 2006 a Ginebra. L’oficina tècnica de l’HSBC Private Bank és al carrer de Lausanne, en un centre comercial situat a prop de l’estació de tren de Cornavin. Falciani està assegut davant de la pantalla del seu ordinador. És un home de més de trenta anys amb la mirada seductora i un pentinat immaculat. Fa cinc anys que treballa a l’HSBC. Va començar a Mònaco, on aquest francès havia viscut de petit entre iots, casinos i famosos i on va passar de crupier de casino a expert en seguretat de les tecnologies de la informació: de la taula de joc a l’HSBC. Ara treballa al cor del banc, on convergeixen totes les dades de l’empresa.\nUna de les primeres feines que té Falciani al banc és crear un directori on el banc pugui emmagatzemar la informació sobre els seus clients. Això li fa conèixer una xarxa de dades bancàries extremament compromeses. Després ha de transferir les dades dels clients a un altre sistema informàtic. D’aquesta manera, pot accedir a dades encriptades i és testimoni de com l’HSCB fa servir aquella xarxa per ajudar alguns clients a amagar els seus diners i a esborrar el rastre de l’ocultació del seu patrimoni. Falciani veu amb els seus propis ulls proves de casos d’evasió fiscal que pugen a milers de milions d’euros.\nWeb interactiu "El Swissleaks de Falciani"\nEl documental "La llista de Falciani" té el web interactiu "El Swissleaks de Falciani" on podeu conèixer la història d'Hervé Falciani, accedir a diverses dades sobre l'evasió fiscal, respondre a algunes preguntes i saber l'opinió d'altres usuaris. Podeu accedir-hi clicant aquí.\nLa història interactiva es desenvolupa al llarg de cinc capítols, amb una estructura de suspens per mantenir l’usuari interessat fins el final de la narració.\nAmb el llançament d’aquest Projecte Web a tot Europa, es vol contribuir a obrir la reflexió sobre un dels grans problemes de les finances públiques: l’evasió fiscal.


El Govern no pot donar com a vàlida la "no declaració d'independència" de Catalunya\nEl president del Govern, Mariano Rajoy, i la vicepresidenta del Govern, Soraya Sáenz de Santamaría, han seguit junts aquesta tarda la compareixença del president de la Generalitat, Carles Puigdemont, davant el Ple del Parlament català per donar compte de la seva estratègia davant l'1 -O.\nL'Executiu de Rajoy, en una primera valoració, ha criticat amb duresa la compareixença de Puigdemont per entendre que no és admissible una declaració implícita d'independència per després deixar-la en suspens de manera explícita, segons fonts de l'Executiu.\nEl ministre de Justícia, Rafael Catalá, ha assegurat que el Govern "no pot donar com a vàlid" el que ha passat aquest dimarts al Parlament, incloent "la no declaració d'independència" que, al seu parer, ha realitzat Puigdemont.\nAls passadissos del Congrés dels Diputats, Catalá ha dit que, a l'espera que conclogui el Ple de la Cambra catalana, el Govern no pot donar com a vàlid el que ha passat.\n"No podem donar per vàlid en un marc normatiu una llei que ha estat suspesa pel Tribunal Constitucional, no podem donar com a vàlid un referèndum el recompte ha estat absolutament irregular i tampoc podem donar com a vàlida una no declaració d'independència que es sol·licita la seva suspensió immediatament ", ha manifestat.\nPer tant, ha postil·lat el titular de Justícia, "hi ha un conjunt d'elements que, en principi, no podem donar com a vàlids del que ha passat avui".\nRajoy garantia aquest dilluns a la cúpula del Partit Popular que el seu Executiu farà "tot el que faci falta", usant tots els instruments que ofereix la Constitució i el Codi Penal, per impedir la independència de Catalunya .\nAmb aquest propòsit, va garantir que prendrà totes aquelles mesures que siguin "necessàries", sense cap al·lusió concreta a l'article 155 de la Carta Magna.


Budó aplaudeix la valentia de Solé per "fer possible" l'1-O quan era alcalde d'Agramunt\nPublicat 14/12/2020 11:17CET\nLa consellera de Presidència i portaveu del Govern, Meritxell Budó, ha reconegut que el conseller d'Acció Exterior, Relacions Institucionals i Transparència de la Generalitat i exalcalde d'Agramunt (Lleida), Bernat Solé, va ser "un alcalde valent" perquè va fer possible l'1-O.\nAixí ho ha dit aquest dilluns en declaracions als mitjans davant del Tribunal Superior de Justícia de Catalunya (TSJC) amb motiu del judici al qual s'enfronta Solé per presumpta desobediència l'1-O, quan era alcalde del municipi d'Agramunt.\nEn aquest sentit, ha argumentat que l'1-O "Catalunya va actuar com un sol poble, en el qual alcaldes i alcaldesses es van comprometre a fer possible aquest gest democràtic, que va ser votar el referèndum".\n"La repressió no s'atura. L'Estat espanyol no té fre i nosaltres continuarem determinats amb la democràcia i la llibertat, i denunciant aquesta repressió", ha conclòs.\nBudó ha assistit aquest dilluns al matí al TSJC per donar suport a Solé al costat d'altres membres del Govern, representants de les entitats independentistes Òmnium Cultural i l'Assemblea Nacional Catalana (ANC) i alcaldes republicans de diversos municipis catalans.